Tartalom
Index 🔎︎

# MsgBox utasítás

Megjelenít egy üzenetet tartalmazó párbeszédablakot.

## Szintaxis:

    MsgBox Szöveg As String [,Típus As Integer [,Cím As String]] (utasításként) vagy MsgBox (Szöveg As String [,Típus As Integer [,Cím As String]]) (függvényként)

## Paraméter:

Szöveg: String (karakterlánc) kifejezés, amely üzenetként jelenik meg a párbeszédablakban. Sortörések a Chr$(13) megadásával szúrhatók be.

Cím: String (karakterlánc) kifejezés, amely a párbeszédablak címsorában jelenik meg. Kihagyás esetén a címsor megjeleníti az adott alkalmazás nevét.

Típus: Bármilyen integer (egész szám) kifejezés, amely meghatározza a párbeszédablak típusát, a megjelenítendő gombok számát és típusát, valamint az ikon típusát. A Típus bitek kombinációja, azaz az elemek kombinációja az adott értékek hozzáadásával adható meg:

Nevesített konstans | Egész érték | Definíció
MB_OK | 0 | Csak az OK gombot jeleníti meg.
MB_OKCANCEL | 1 | Az OK és a Mégse gombot jeleníti meg.
MB_ABORTRETRYCANCEL | 2 | A Megszakítás, az Újra és a Mellőzés gombot jeleníti meg.
MB_YESNOCANCEL | 3 | Az Igen, a Nem és a Mégse gombot jeleníti meg.
MB_YESNO | 4 | Az Igen és a Nem gombot jeleníti meg.
MB_RETRYCANCEL | 5 | Az Újra és a Mégse gombot jeleníti meg.
MB_ICONSTOP | 16 | A Stop ikon hozzáadása a párbeszédablakhoz.
MB_ICONQUESTION | 32 | A Kérdőjel ikon hozzáadása a párbeszédablakhoz.
MB_ICONEXCLAMATION | 48 | A Felkiáltójel ikon hozzáadása a párbeszédablakhoz.
MB_ICONINFORMATION | 64 | Az Információ ikon hozzáadása a párbeszédablakhoz.
| 128 | A párbeszédablak első gombja az alapértelmezett gomb.
MB_DEFBUTTON2 | 256 | A párbeszédablak második gombja az alapértelmezett gomb.
MB_DEFBUTTON3 | 512 | A párbeszédablak harmadik gombja az alapértelmezett gomb.

### Hibakódok:

5 Érvénytelen eljáráshívás

## Példa:

    Sub ExampleMsgBox
     Const sText1 = "Váratlan hiba történt."
     Const sText2 = "A program végrehajtása folytatódni fog."
     Const sText3 = "Hiba"
     MsgBox(sText1 + Chr(13) + sText2,16,sText3)
     MsgBox(sText1 + Chr(13) + sText2, MB_ICONSTOP, sText3)
    End Sub